open-index/open-wikipedia-markdown huggingface dataset:
Maria Epple

**Maria Epple-Beck** (o.s. **Epple**, s. 11. maaliskuuta 1959 Seeg, Baijeri, Saksan liittotasavalta) on saksalainen alppihiihtäjä. Hän edusti aktiiviurallaan TSV Seeg -seuraa. Hän on pituudeltaan 167&nbsp;cm. Myös hänen sisarensa Irene Epple on ollut huipputason alppihiihtäjä.

Maria Epple voitti suurpujottelun maailmanmestaruuden Garmisch-Partenkirchenissa 1978 viiden sadasosasekunnin erolla Lise-Marie Morerodiin. Lake Placidin olympialaisissa 1980 hän sijoittui samassa lajissa kahdeksanneksi ja Schladmingin MM-kilpailuissa 1982 pujottelussa kuudenneksi. Sarajevon olympialaisissa 1984 hän oli pujottelussa kahdestoista ja suurpujottelussa kolmastoista, Bormion MM-kilpailuissa 1985 suurpujottelussa seitsemäs.

Epple sijoittui maailmancupin kokonaiskilpailussa neljänneksi kaudella 1981–1982, seitsemänneksi 1977–1978 ja yhdeksänneksi  1982–1983. Suurpujottelun maailmancupissa hän oli toinen kaudella 1981–1982 sekä kolmas 1977–1978 ja 1982–1983. Pujottelun maailmancupissa hän sijoittui viidenneksi kaudella 1984–1985.

Epple voitti viisi maailmancupin osakilpailua, sijoittui kolmetoista kertaa toiseksi ja viisi kertaa kolmanneksi. Hän voitti viisi Länsi-Saksan-mestaruutta, ja hänet valittiin Länsi-Saksan vuoden naisurheilijaksi 1978.

## Maailmancupin osakilpailuvoitot
Lähde:FIS

## Lähteet
Asko A. Kariluoto

**Asko Alvar Kariluoto** (10. maaliskuuta 1947 – 2. marraskuuta 2019) oli suomalainen pastori, kristillinen kirjailija ja runoilija sekä Raamattu Kansalle -yhdistyksen puheenjohtaja. Hän on sekä kirjoissaan että puheissaan kritisoinut Jehovan todistajia. Hän kuului helluntaiherätykseen.

## Teoksia
*Paluun aika: runoja (1978)
*Näin ihmeparantumisia ja pettymyksiä (1979)
*Ryöstetty risti (1983)
*Jehova vai Jeesus?: Jehovan todistajien opin ja kristinuskon perusasioiden tarkastelua Raamatun valossa (1984)
*Viimeiset eväät: runoja (1988)
*Jehovan todistajien oppi ja Raamattu (1989)
*Viitasaaren helluntaiseurakunta 60 vuotta, 1930–1990 (1990)
*Saarnaajille sattunutta (1991)
*Kolmikko pankkiryöstäjien jäljillä (1992)
*Tämä onkin Titanic: runoja (1993)
*Abu-Ali: Jersalemista maan ääriin (1996)
*Lauluja elämän pitkospuilta (nuotijulkaisu, 2005)
*Ei elämä helpolla päästä: valikoima runoja 1962-2004 (2005)
*Pastorin palkeet (äänite, 2005)
*Leo Lampi: renkipojasta tasavallan hovikokiksi (2007)
*Erikoinen eläintarha (2009)
*Kamelikapina (2009).

## Lähteet
Petter Widerholm

**Petter Widerholm** (k. 1863) oli suomalainen kirjapainonomistaja. Hän oli alkujaan Waseniuksen kirjapainon faktori. Hän perusti 1834 kirjapainon Pietariin, mutta huonon menestyksen vuoksi hän siirtyi Porvooseen, jonne perusti kirjapainon vuonna 1835. Vuonna 1851 hän osti pikapainokoneen ("painettu vikkelä-präntissä" tai "joutu-präntissä") Magnus Ferdinand Lundbergilta, joka oli tuonut sen Kööpenhaminasta, mutta otettuaan liian suuria painoksia kirjoista, joutui luopumaan painosta ja painokoneesta.

Widerholm kustansi 31-osaisen ja 16&nbsp;000-sivuisen romaanisarjan *Läsebibliothek för Finland*, jok ilmestyi vuosina 1847-1852. Hän julkaisi Porvoossa toimiessaan Borgå Tidning -lehteä.

Carl-Rudolf Gardberg on kiittänyt Gustaf Otto Waseniuksen kirjapainon palveluksessa olleen Widerholmin valitsemaa typografiaa Runebergin *Serviska Folksånger* -käännökseen. Askeettisen uusklassisen typografian sijasta hän noudatti ”biedermayerajan makua, jossa käytettiin runsasta koristelua”.

## Lähteet

## Kirjallisuutta
* Carl-Rudolf Gardberg, En svensk boktryckare i Finland, s. 137-154, Nordisk tidskrift för bok- och biblioteksväsen, Årg. 56, 1969.
Kyösti Kontturi

**Kyösti Kontturi** (26. helmikuuta 1949 Vaasa – 28. syyskuuta 2015 Helsinki) oli suomalainen fysikaalisen kemian professori. Kontturi väitteli tohtoriksi 1983 Teknillisestä korkeakoulusta (TKK) ja teki uransa siellä. Hänet nimitettiin TKK:n fysikaalisen kemian ja sähkökemian professoriksi 2002, ja hän jäi eläkkeelle 2014.

Kontturin äiti oli kirjailija Venny Kontturi.

## Lähteet
Liekki (Kanada)

**Liekki** oli Ontarion Sudburyssa vuosina 1935–1974 ilmestynyt kanadansuomalainen kaunokirjallinen viikkolehti.

Canadan Suomalaisen Järjestön perustaman *Liekin* näytenumero julkaistiin vuoden 1935 lopussa. Se alkoi ilmestyä säännöllisesti seuraavan vuoden tammikuussa *[[Vapaus (Sudbury)|Vapauden]]* julkaisuyhtiön kustantamana. Kommunistisesta taustastaan huolimatta *Liekki* pyrki olemaan sisällöltään mahdollisimman monipuolinen ja laajaan lukijakuntaan vetoava. Lehti julkaisi viihteellisiä kertomuksia ja runoja, kulttuuriuutisia ja kanadansuomalaisten kirjoituskilpailujen tuotoksia. Amerikansuomalaisen lehdistön joukossa *Liekki* oli käytännössä ainoa kirjallisuuslehti, mutta sen levikki jäi silti melko pieneksi. 1930-luvun lopussa tilaajamäärä vaihteli 1&nbsp;500–2&nbsp;500 välillä.

*Liekki* ja *Vapaus* yhdistettiin vuonna 1974 ja niiden tilalla alettiin julkaista *Viikkosanomat* -nimistä lehteä Torontossa.

## Lähteet

## Aiheesta muualla
* ''Liekin'' numeroita digitoituina
Otro Kontturi

**Otro Ylermi Kontturi** (21. lokakuuta 1924 Helsinki – 18. heinäkuuta 2009 Turku) oli yliopistonlehtori ja Ylioppilasteatterin johtaja. Hän opiskeli Teatterikoulun ensimmäisellä vuosikurssilla ja valmistui myös logonomiksi 1949. Hän toimi Ylioppilasteatterin näyttelijänä, ohjaajana ja johtajana. Varsinaisen uransa hän aloitti 1951, kun hänet valittiin Turun va. opettajakorkeakoulun suullisen esitystaidon lehtoriksi. Kun koulu lopetettiin 1974, hän jatkoi Turun yliopiston opettajankoulutuslaitoksen virassa. Hän jäi eläkkeelle 1989. Hän toimi aktiivisesti Turun teatterielämässä.

## Lähteet

## Aiheesta muualla
*Kuka kukin on 1978 (Runeberg.org)
Rokkalammi

**Rokkalammi**  on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Rokkalammi on osa Karhejärven aluetta.

## Maantietoa
Lampi on 200 metriä pitkä, 100 metriä leveä ja sen pinta-ala on 1,1 hehtaaria. Lampeen laskee suo-oja ja lammen 300 metriä pitkä laskuoja laskee Kolmiloppiin. Se sijaitsee metsämaastossa olevassa painaumassa ja sen kaakkoisrantaan on raivattu kapean pellon reuna. Lammen rakentamaton rantaviiva on 450 metriä pitkä. Lammelle ei johda teitä.

## Historiaa
Vuoden 1955 peruskartassa lammen ympärillä oli peltoja lukuun ottamatta lammen lounaisrannoilla. Vuosien 1982 ja 1993 peruskartoissa peltojen määrä vähenivät ja nykyään peltoja on enää laskuojan alajuokulla.

## Lähteet
Alinen Kivijärvi (Ylöjärvi, Lopenkulma)

**Alinen Kivijärvi**  on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Alinen Kivijärvi on osa Karhejärven aluetta.

## Maantietoa
Järvi on 350 metriä pitkä, alle 100 metriä leveä ja sen pinta-ala on 2,1 hehtaaria. Siihen laskee kolme ojaa. Yksi tuo vettä ojitetulta Kelkkakorven suolta ja toinen oja on Kivijärven laskuoja. Alinen Kivijärvi laskee vetensä Kolmilopin Pitkälahteen 600 metriä pitkää laskuojaa myöten. Järven ympärillä on peltoja, mutta järven rannat ovat metsäistä suota ja paikoin avosuota. Rantaviiva on 750 metriä pitkä ja se on rakentamaton. Maatilalle johtavat tiet ovat lähimmät tiet järvelle.

## Historiaa
"Kivijärveen" kuului vielä vuonna 1955 sekä Kivijärvi että Alinen Kivijärvi. Järven vedenpintaa on ilmeisesti vuosien 1955 ja 1982 välissä laskettu alemmaksi (Kivijärven järvenlasku).

## Lähteet
Kivijärvi (Ylöjärvi, Lopenkulma)

**Kivijärvi**  on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Lavajärven valuma-alueeseen. Kivijärvi on osa Karhejärven aluetta.

## Maantietoa
Järvi on 450 metriä pitkä, 100 metriä leveä ja sen pinta-ala on 3,3 hehtaaria. Siihen laskee suo-ojia ympäröivistä metsistä. Suurin soista on Lakkilammenneva. Järven noin 100 metriä pitkä laskuoja laskee Aliseen Kivijärveen. Kivijärven rannat ovat avosuota eikä niille ole rakennettu mitään. Rantaviivan pituus on noin kilometri.

## Historiaa
Vuoden 1955 peruskartassa Kivijärvi ja Alinen Kivijärvi muodostivat yhtenäisen järven, jonka nimi oli "Kivijärvi". Keskellä järveä oli kapeikko, joka oli noin 10–20 metriä leveä. Sen rantoja kiersi suoreunus ja järveen laski pohjoisesta kaksi suo-ojaa ja etelästä lyhyt pelto-oja. Järven eteläosan ympärillä oli nykyistä enemmän peltomaata. Vuoden 1982 peruskartassa järvet olivat jo erillään toisistaan. Niitä yhdisti suo-oja ja järvien ympäri kiertävä suoreunus oli aiempaa leveämmin piirretty. Yläosan vesialueelle oli piirretty suota ja heinittymistä terkoittavat karttamerkit. Järvien vedenpinnan korkeutta on mitä ilmeisimmin laskettu vuosien 1955 ja 1982 välillä. Alhaisen Kivijärven ympäristön peltoja on nykyään vähemmän kuin 1955.

## Lähteet
1-kloori-1,2,2,2-tetrafluorietaani

**1-Kloori-1,2,2,2-tetrafluorietaani** eli **HCFC-124** (C2HClF4) on HCFC-yhdisteisiin kuuluva halogenoitu alkaani. Yhdistettä voidaan käyttää kylmäaineena ja polymeerivaahtojen valmistuksessa.

## Valmistus ja käyttö
1-Kloori-1,2,2,2-tetrafluorietaania voidaan valmistaa fluoraamalla tetrakloorieteeniä vetyfluoridin avulla. Katalyyttinä reaktiossa käytetään kobolttisuolan ja alumiinioksidin seosta, kromin ja alumiinioksidin seosta tai kromi(III)oksidia. Välivaiheena muodostuu 1,1-dikloori-2,2,2-trifluorietaania, joka reagoi edelleen 1-kloori-1,2,2,2-tetrafluorietaaniksi.  Yhdistettä muodostuu myös klooritrifluorieteenin reagodessa vetyfluoridin kanssa kromyylikloridin toimiessa katalyyttinä.

1-Kloori-1,2,2,2-tetrafluorietaania voidaan käyttää kylmäaineena sekä vaahdotuskaasuna polymeerivaahtojen valmistuksessa korvaamaan CFC-yhdisteitä, kuten 1,2-diklooritetrafluorietaania. Euroopan unionin alueella yhdisteen käyttö uusissa kylmälaitesovelluksissa on ollut kiellettyä 2000-luvun alusta lähtien ja se on korvattu esimerkiksi 1,1,1,3,3,3-heksafluoripropaanilla tai 1,1,1,2,3,3,3-heptafluoripropaanilla.

## Lähteet
Nemanja Gudelj

**Nemanja Gudelj** (s. 16. marraskuuta 1991 Belgrad) on serbialainen jalkapalloilija, joka edustaa espanjalaista Sevillaa. Oikeajalkainen Gudelj on pelipaikaltaan keskuspuolustaja tai keskikenttäpelaaja. Hän on pelannut Serbian A-maajoukkueessa vuodesta 2014.

## Seurajoukkueura
Gudeljin kasvattajaseura on alankomaalainen NAC Breda. Hän debytoi seuran edustusjoukkueen paidassa Eredivisiessä elokuussa 2010 Utrecht FCia vastaan Avausmaalinsa hän teki saman vuoden joulukuussa Vitessen verkkoon. Yhteensä Gudelj pelasi Bredan paidassa 79 ottelua tehden kahdeksan maalia. Heinäkuussa 2013 hän siirtyi saman sarjan AZ Alkmaariin. Hän teki debyyttinsä seuran paidassa seuraavassa kuussa Heerenveeniä vastaan. Avausmaali syntyi marraskuussa 2013 ADO Den Haagia vastaan. Kaudella 2013–2014 Gudelj debytoi myös Eurooppa-liigassa. Kaudella 2014–2015 hän teki 32 pelaamassaan Eredivisie-ottelussa 11 maalia.

Heinäkuussa 2015 Gudelj siirtyi Eredivisien suurseuraan AFC Ajaxiin. Hän debytoi seuran paidassa elokuussa 2015 vanhaa seuraansa Alkmaaria vastaan onnistuen heti maalinteossa. Hän pelasi Ajaxissa 1,5 kauden aikana 40 liigaottelua ja teki niissä kuusi maalia. Tammikuussa 2017 hän siirtyi Kiinaan, jossa hän edusti Tianjin TEDAa ja Guangzhou Evergrandea. Kauden 2018–2019 hän oli lainalla portugalilaisseura Sportingissa, jossa hän pelasi 27 liigaottelua ja teki yhden maalin. Hän pelasi seitsemän ottelua Sportingin voittamassa Portugalin cupissa.

Gudelj on edustanut kesästä 2019 alkaen espanjalaisseura Sevillaa. Hän on viiden kauden aikana pelannut Espanjan liigassa 131 ottelua ja tehnyt niissä neljä maalia. Mestarien liigassa hän on pelannut 19 ottelua ja tehnyt kaksi maalia. Kaudella 2019–2020 Sevilla voitti Eurooppa-liigan. Gudelj pelasi täydet minuutit alkulohkossa ja ensimmäisissä pudotupeleissä mutta sai välierässä ja loppuottelussa peliaikaa vain muutaman minuutin. Kaudella 2022–2023 Sevilla voitti jälleen Eurooppa-liigan, jonka pudotuspeleihin se pääsi pudottuaan Mestarien liigasta, ja tuolloin Gudelj pelasi täydet minuutit kahdeksassa ottelussa ja teki maalin ensimmäisellä pudotuspelikierroksella PSV Eindhovenia vastaan.

## Maajoukkueura
Gudelj pelasi Serbian alle 21-vuotiaiden maajoukkueessa vuosina 2010–2012. Serbian A-maajoukkueessa hän debytoi maaliskuussa 2014 ystävyysottelussa Irlantia vastaan. Toistaiseksi ainoa maali syntyi yhdeksännessä maaottelussa Kreikan verkkoon, marraskuussa 2014. MM-kilpailuissa 2022 Gudelj pelasi Serbian kolmesta ottelusta yhdessä avauskokoonpanossa ja tuli yhdessä vaihdosta kentälle. Hän on pelannut kesäkuun 9. päivään 2024 mennessä 62 A-maaottelua, joissa hän on ollut 46 kertaa avauskokoonpanossa.

## Muuta
Gudeljin veli Dragiša Gudelj on alemmilla sarjatasoilla Alankomaissa, Sveitsissä, Portugalissa ja Espanjassa pelannut jalkapalloilija. Veljesten isä Nebojša Gudelj on myös entinen ammattilaisjalkapalloilija. Hän toimi NAC Bredan valmentajana Nemanja Gudeljin pelatessa siellä.

## Lähteet
Keltibeeri

**Keltibeeri** on kelttiläinen muinaiskieli, jota puhuivat keltiberit Iberian niemimaalla. Kelttiläisiä kieliä on puhuttu laajalla alueella Iberian niemimaan pohjois-, länsi- ja keskiosissa, mutta keltibeerillä viitataan vain kielimuotoon, jota puhuttiin tämän muinaisen kelttiläisalueen koillisimmassa osassa. Keltibeerillä kirjoitettuja tekstejä on säilynyt noin 200 kappaletta ja ne on kirjoitettu ajanlaskun alkua edeltävinä vuosisatoina. Keltibeeri kuuluu kelttiläisten kielten luokittelussa ns. Q-kelttiläisiin kieliin.
HMS Rodney (1884)

**HMS Rodney** oli Britannian kuninkaallisen laivaston vuonna 1888 valmistunut Admiral-luokan predreadnought-taistelulaiva.

## Valmistus

Alus tilattiin 1. elokuuta 1881 Pembroken telakalta ja sen köli laskettiin 6. helmikuuta 1882. alus laskettiin vesille 8. lokakuuta 1884 ja se valmistui kesäkuussa 1888.

## Palvelus
Alus myytiin romutettavaksi vuonna 1909.

## Lähteet

*
*
*

### Viitteet
Peter Gadet

**Peter Gadet** (vuosien 1957–1959 välillä – 15. huhtikuuta 2019 Khartum) oli Sudanin kansan vapautusarmeijan entinen kenraali ja yksi Etelä-Sudanin hallitusta vastaan taistelevan Etelä-Sudanin vapautusarmeijan komentajista. Gadet tuki entistä varapresidenttiä Riek Macharia presidentti Salva Kiiriä vastaan.

## Elämäkerta
Gadetilla oli pitkä ja mutkikas historia Sudanin kansan vapautusarmeijassa (SPLA), joka aikanaan taisteli Sudania vastaan ja joka muodostaa nykyisin Etelä-Sudanin asevoimat. Hän erosi ja liittyi uudestaan järjestöön useaan otteeseen ennen Etelä-Sudanin itsenäisyyttä ja hän sai myös ajoittain tukea Khartumista taisteluihin Sudanin kansan vapautusarmeijaa vastaan. Taisteluja käytiin etenkin öljyvarannoistaan tunnetun Unityn osavaltion alueella. Myöhemmin hän työskenteli jälleen SPLA:n riveissä toimien 8. divisioonan komentajana Jonglein osavaltiossa. Hän kuului myös Jarch Management Groupin neuvonantajaryhmään ja yhtiö on saanut öljynporauslupia laajoilta alueilta Etelä-Sudanista.

Tietojen mukaan Gadet loikkasi entisen varapresidentti Riek Macharin puolelle tämän taisteluissa maan presidentti Salva Kiiriä vastaan joulukuun alussa vuonna 2013. Gadet ja Machar ovat etniseltä taustaltaan molemmat nuereja, kun taas maan presidentti Kiir on dinka. Kilpailua näiden kahden ryhmän välillä on pidetty Etelä-Sudanin nykyisen konfliktin yhtenä pääsyynä. Gadetin loikkauksen jälkeen hänelle uskolliset joukot valtasivat sotilasalueen Borin kaupungissa. Euroopan unioni asetti pakotteita Gadetia ja Santiago Dengiä vastaan vuoden 2014 alkupuolella tapahtuneiden julmuuksien johdosta. Toukokuussa 2014 myös Yhdysvallat asetti Gadetia vastaan pakotteita.

## Lähteet
Harri Luostarinen

**Harri Luostarinen** (s. 21. joulukuuta 1964) on suomalainen autourheilija. Hänet tunnetaan parhaiten ratakuorma-autojen parista, jossa hän on menestynein suomalaiskuljettaja.

Luostarinen voitti kolme ratakuorma-autojen Euroopan mestaruutta, vuonna 1993 B-sarjassa Sisulla ja vuosina 1997 ja 2000 pääluokassa Caterpillarilla. Lisäksi hänellä on EM-hopea vuodelta 1998 ja -pronssi vuodelta 1999. Kaudella 1992 Luostarisen tallitoverina Sisulla ajoi toinen suomalaiskuljettaja Jouko "Jokke" Kallio. Luostarinen on osallistunut myös yhteen rallin MM-sarjan osakilpailuun, vuoden 1992 Suomen ralliin Opel Kadettilla sijoittuen 47:nneksi.

Luostarisen Euroopan mestaruudet ovat yhä Caterpillarin historian ainoat.

## Lähteet
Galaico

**Galaico** on Iberian niemimaan luoteisosassa, pääasiassa nykyisen Galician alueella, esiroomalaisena aikana puhuttu kelttiläinen muinaiskieli. Kieltä ei tule sekoittaa Galiciassa nykyisiin puhuttuun galegon kieleen, joka on latinasta polveutuva romaaninen kieli, vaikka siihen on toki tullut esimerkiksi lainasanoja galaicosta. Galaico kuuluu kelttiläisten kielten luokittelussa ns. Q-kelttiläisiin kieliin.
Lihamyrsky

**Lihamyrsky** on keväällä 2015 perustettu suomalainen levy-yhtiö, joka on keskittynyt rap-musiikin tuottamiseen.

Yhtiötä johtaa sen perustaja Rudy (Ruudolf) Kulmala. Monsp Recordsin toimitusjohtaja Keijo Kiiskinen on yhtiössä mukana osakkaana. Ruudolfin lisäksi levy-yhtiöön kiinnitettyjä artisteja ovat mm. Särre, Musta Barbaari, Prinssi Jusuf ja Seksikäs-Suklaa.

## Artistit

* Ruudolf
* Särre
* Musta Barbaari
* Prinssi Jusuf
* Seksikäs-Suklaa
* Dosdela
* VG+

## Lähteet
Sulkava (täsmennyssivu)

**Sulkava** voi tarkoittaa seuraavia:

* sulkava (*Abramis ballerus*), kalalaji
* Sulkava, kunta Etelä-Savossa
* Sulkava, järvi Heinävedellä
* Sulkava, kylä Mäntsälässä.
* Sulkava, järvi Hartolassa
* Pieni-Sulkava, järvi Siilinjärvellä
* Pieni-Sulkava, lampi Viitasaarella
* Sulkava-lehti, Sulkavalla ilmestyvä paikallislehti
* Sulkava, sukunimenä
** Esa Sulkava (s. 1937), suomalainen urheilutoimittaja
** Raimo Sulkava (s. 1947), suomalainen neurologi, geriatri ja professori
** Risto Sulkava (s. 1966), suomalainen biologi, Suomen luonnonsuojeluliiton puheenjohtaja 2012–2019
** Seppo Sulkava (1931–2019), suomalainen eläintieteilijä, Oulun yliopiston eläintieteen professori
** Voipa Sulkava (1884–1970), suomalainen opettaja ja kuvanveistäjä.
Metsätyöläinen

**Metsätyöläinen** oli vuosina 1926–1935 ilmestynyt Kanadan Puutavaratyöläisten Teollisuusliiton (Lumber Workers’ Industrial Union of Canada, vuosina 1930–1932 Lumber and Agricultural Workers’ Industrial Union) suomenkielinen lehti.

Kommunistisen LWIUC:n julkaisema *Metsätyöläinen* oli tarkoitettu ammattiliiton sisäiseksi tiedotusvälineeksi sekä tekemään propagandaa metsätöissä työskentelevien kanadansuomalaisten keskuudessa. Lehti oli aluksi monistettu, mutta vuodesta 1927 lähtien se painettiin *[[Vapaus (Sudbury)|Vapauden]]* kirjapainossa Sudburyssa. Taloudellisten vaikeuksien takia *Metsätyöläinen* ei ilmestynyt lokakuusta 1929 toukokuuhun 1930. Ammattiliiton nimenvaihdon aikana sen nimenä oli *Maa- ja Metsätyöläinen*. Toimittajina työskentelivät aluksi Alfred Hautamäki sekä vuodesta 1929 lähtien Hannes Sula ja Kalle Salo sekä muut LWIUC:n virkailijat. Lehden levikki oli 800 kappaletta vuonna 1926.

## Lähteet
Metsänterveys

**Metsänterveys** on metsätalouden toimijoiden lanseeraama käsite, jolla pyritään metsien mahdollisimman korkeaan puuntuotantoon pitämällä puukanta vapaana sairauksista ja haittatekijöistä. Sana ei sinänsä ota kantaa monokulttuuriin eikä biodiversiteettiin. 

Metsänterveyspalvelu ILVES on eri tieteen ja talouden edustajien kuten Helsingin yliopiston, Metsäntutkimuslaitoksen ja pankkien yhteinen projekti, jonka on tarkoitus hyödyttää metsänomistajia tunnistamaan ja kohtaamaan erilaisia talousmetsiä koskevia ongelmia.

Metsänterveys jakaantuu aihealueittain fysikaalisiin, kemiallisiin, säästä johtuviin ilmiöihin sekä eri kasvitauteihin. Muun muassa metsien harsuuntumisen syyksi voidaan katsoa ilman epäpuhtaudet kuten rikkipäästöt.

ILVES-palvelun vuonna 1988 tuottama Metsänterveysopas jakaa metsätaudit ja tuholaiset mäntyjen ja kuusien taimikoiden, varttuneiden metsien ja havupuutavaran tuholaisiin. Lisäksi on mainittu joitain lehtikuusen ja lehtipuiden tuholaisia. Teoksessa on myös viljavuuspalvelun analyysiosasto ja muun muassa lannoite- ja metsävakuutusosiot.

Mäntytaimikoiden tuhoista mainitaan erityisesti halla, hivenainekysymykset ja jopa torjunta-aineiden tuholaiset sekä hirvituhot. Varttuneiden metsien osalla tulevat esiin myrskytuhot. Puutavaran osalla mainitaan pääasiassa erinäisiä hyönteisiä. Pääosin ongelmina tulevat esiin kuitenkin tuholaishyönteisten ohella sienitaudit. Teoksessa ei pelkästään luetteloida ja kuvata eri metsäsairauksia vaan annetaan ohjeita havaittujen ongelmien torjuntaan ja ennaltaehkäisyyn. Metsänterveysoppaan tiedot korvaa nykyään pitkälti Internet.

## Lähteet
* 

### Viitteet
Diogo Tomas

**Diogo Tomas** (s. 31. heinäkuuta 1997 Oulu) on suomalainen jalkapalloilija, joka edustaa Alankomaiden toiseksi korkeimmalla sarjatasolla Eerste divisiessä pelaavaa ADO Den Haagia.

## Seurajoukkueet
Tomas on Tampereen Ilveksen kasvatti. Hän debytoi seuran edustusjoukkueen paidassa Veikkausliigassa lokakuussa 2015 kauden viimeisessä ottelussa FC KTP:tä vastaan pelaten täydet 90 minuuttia. Helmikuussa 2016 Tomas solmi Ilveksen kanssa yksivuotisen pelaajasopimuksen. Kauden 2017 Tomas pelasi toiseksi korkeimmalla sarjatasolla Hakassa, mutta palasi jälleen Ilvekseen kaudeksi 2018. Seuraavat kolme kautta menikin Veikkausliigaa pelanneen Ilveksen reveissä. Tällöin otteluita kertyi kaikkiaan 64 ja maaleja viisi.

Kaudeksi 2021 hän sirtyi toiseen Veikkausliiga-seuraan eli Kuopion Palloseuraan. Tomas pelasi kahden kauden aikana 49 ottelua Veikkausliigaa, onnistuen maalinteossa kuudesti. KuPS:n riveissä hän sai tililleen myös kaksi Suomen Cupin mestaruutta. 

Maaliskuussa 2023 Tomas siirtyi vapaalla siirrolla ja yksivuotisella sopimuksella Odds BK:n riveihin.

Helmikuussa 2024 Tomas siirtyi Veikkausliigaan Helsingin Jalkapalloklubiin yksivuotisella sopimuksella. HJK:ssa Tomas ehti syyskuun 2024 alkuun mennessä pelata kaikissa kilpailuissa yhteensä 24 ottelussa. Maalinteossa Tomas onnistui kolmesti, mukaan lukien loppuhetkien tasoitusmaali Konferenssiliigan karsintojen pudotuspelikierroksen toisessa osaottelussa färsaarelaista Klaksvíkia vastaan.

Syyskuun alussa 2024 Tomas siirtyi Alankomaiden toiseksi korkeimmalla sarjatasolla Eerste divisiessä pelaavaan ADO Den Haagiin kesään 2026 asti ulottuvalla sopimuksella.

## Maajoukkueet
Tomas on edustanut Suomen alle 19-vuotiaiden jalkapallomaajoukkuetta kahdessa ottelussa. Ensimmäisen kutsunsa A-maajoukkueeseen hän sai syyskuussa 2022 Kansojen liigan otteluihin Romaniaa ja Montenegroa vastaan. A-maajoukkuedebyyttinsä hän teki marraskuussa maaottelussa Pohjois-Makedoniaa vastaan.

## Yksityiselämä
Tomaksen äiti on suomalainen ja isä portugalilainen.

## Lähteet
HMS Camperdown (1885)

**HMS Camperdown** oli Britannian kuninkaallisen laivaston vuonna 1885 vesillelaskettu Admiral-luokan pre-dreadnought-taistelulaiva.

## Valmistus

Alus tilattiin 30. joulukuuta 1881 Portsmouthin telakalta nimellä *HMS Duncan* ja se nimettiin uudelleen 18. elokuuta 1882 *HMS Camperdowniksi*. Köli laskettiin 18. joulukuuta 1882 ja alus laskettiin vesille 24. marraskuuta 1885. Alus valmistui heinäkuussa 1889.

## Palvelus
Alus myytiin romutettavaksi vuonna 1911.

## Lähteet

*
*
*

### Viitteet
Hello (Adelen kappale)

”**Hello**” on englantilaisen laulaja-lauluntekijän Adelen kappale, joka julkaistiin 23. lokakuuta 2015 XL Recordingsin kautta. Se on ensimmäinen single laulajan kolmannelta studioalbumilta *[[25 (Adelen albumi)|25]]* (2015).

Kappale sai paljon kehuja musiikkikriitikoilta, jotka vertasivat sitä otollisesti Adelen aiempaan tuotantoon. Kappaletta seurasi Xavier Dolanin ohjaama musiikkivideo, jolla esiintyvät Adele ja Tristan Wilds.

Musiikkivideo rikkoi Vevon katsojaennätyksen, kun se saavutti 27,7 miljoonaa katselukertaa ensimmäisen vuorokauden aikana. Video keräsi miljardi katselukertaa nopeammin kuin yksikään muu video historiassa. Vuonna 2022 video ylitti kolmen miljardin katselukerran rajan.

Single menestyi erinomaisesti myös kaupallisesti. Sitä myytiin pelkästään Yhdysvalloissa 1,1&nbsp;miljoonaa kappaletta viikon aikana, ja siitä tuli ensimmäinen single, jota on myyty yli miljoona digitaalista latausta viikossa. Se on myös vasta toinen single, jota on Yhdysvalloissa myyty miljoona kappaletta viikossa sen jälkeen, kun Nielsen Soundscan aloitti myyntilukujen tilastoinnin vuonna 1991. Ensimmäinen oli Elton Johnin ”Candle in the Wind” (1997), jota myytiin ensimmäisellä viikolla yli kolme ja toisellakin viikolla yli miljoona kappaletta.

## Lähteet
Vinkkimiehet

**Vinkkimiehet** oli suomalainen keskusteluohjelma, jossa MTV:n rikostoimituksen Jarkko Sipilä ja MTV:n tutkivan ryhmän toimittaja Pekka Lehtinen vaihtoivat ajatuksia rikos- ja oikeusalan ajankohtaisista aiheista. 

Sarjan jaksot julkaistiin ensin suoratoistopalvelu MTV Katsomossa. Vuonna 2017 *Vinkkimiehet* siirtyi televisioon MTV3-kanavalle ja sarjan nimi vaihtui *[[Rikospaikka (ajankohtaisohjelma)|Rikospaikaksi]]*. Ohjelma loppui keväällä 2022, kun Jarkko Sipilä kuoli.

## Jaksoluettelo

## Lähteet
Martin Fuchs

**Martin Fuchs** (s. 13. heinäkuuta 1992) on sveitsiläinen esteratsastaja. 

Fuchs on saavuttanut aikuisten EM-kilpailuista pronssimitalin vuonna 2015 joukkuekilpailuista hevosellaan Clooney III. Nuorten tasolla hänellä on yksi EM-kulta, neljä -hopeaa ja kaksi -pronssia. Vuonna 2010 Fuchs saavutti Euroopan joukkueen kanssa kultaa joukkuekilpailusta nuorten kesäolympialaisista Singaporesta.

Fuchsin isä Thomas Fuchs on esteratsastuksen MM-mitalisti ja Euroopan-mestari. Hänen enonsa Markus saavutti hopeaa vuoden 2000 kesäolympialaisista joukkuekilpailusta.

Fuchs on seurustellut suomalaisen esteratsastajan Anna-Julia Kontion kanssa, joka valmentautui Fuchsin perheen tallilla.

## Lähteet

## Aiheesta muualla
Karhujärvi (Oulu)

**Karhujärvi** on järvi Oulun Vepsällä. Sen pinta-ala on 9,96 hehtaaria ja korkeus meren pinnasta 82,5 metriä. Kaakkois-luoteissuntainen noin kuusisataa metriä pitkä ja leveimmillään parisataametrinen järvi on lähellä Ahvenselälle menevää metsäautotietä, joka on Kivijärven tien sivuhaara. Asumaton järvi laskee Karhuojaa pitkin Sanginjokeen eli kuuluu Oulujoen vesistöön. Järven rannat ovat suota, vaikka sitä ympäröivätkin useat kankaat kaakon suuntaa lukuun ottamatta.

## Lähteet
HMS Benbow (1885)

**HMS Benbow** oli Britannian kuninkaallisen laivaston vuonna 1885 vesillelaskettu Admiral-luokan predreadnought-taistelulaiva.

## Valmistus

Alus tilattiin vuonna 1881 Thames Ironworks and Shipbuilding Companyltä, missä köli laskettiin 1. marraskuuta 1882 telakkanumerolla 21H. Alus laskettiin vesille 15. kesäkuuta 1885 ja valmistui kesäkuussa 1888.

## Palvelus
Alus palveli Välimeren laivastossa vuosina 1888-1891 ja rannikkovartioaluksena Greenockissa vuosina 1894-1904. Loppuajan urastaan alus oli reservissa lukuun ottamatta vuoden 1893 sotaharjoituksia. Alus myytiin romutettavaksi vuonna 1909.

## Lähteet

*
*
*

### Viitteet
The Cry Baby Killer

**The Cry Baby Killer** on vuonna 1958 ensi-iltansa saanut elokuva, jonka on ohjannut Joe Addis. Näyttelijä Jack Nicholson teki ensimmäisen roolisuorituksensa tässä elokuvassa.

## Juoni

Elokuva kertoo Jimmy Wallacesta (Jack Nicholson), joka luulee murhanneensa ihmisen.

## Näyttelijät

## Tuotanto
Elokuvan tuottanut Roger Corman kertoi jälkeenpäin, että tämä oli ensimmäinen hänen tuottamansa elokuva, joka ei tuottanut paljoa. Corman kertoi myös, että oli ollut muualla elokuvan esituotannon aikaan ja palasi Hollywoodiin kaksi päivää ennen kuvausten alkamista. 

## Aiheesta muualla
*
Hugo Valente

**Hugo Valente** (s. 17. kesäkuuta 1992 Choisy-le-Roi) on ranskalainen autourheilija, joka kilpailee kaudella 2015 WTCC-sarjassa Campos Racingin tallissa. 

Valente kilpaili vuonna 2008 Ranskan Formula 4:ssä. Seuraavana vuonna hän kilpaili sekä Formula Renault West European Cupissa että Eurocup Formula Renaultissa, joista jälkimmäisessä hän ajoi vuodet 2009–2010. Valente on kilpaillut myös British Formula Renaultissa ja Ranskan SEAT León Supercopassa. Vuonna 2012 hän debytoi WTCC:ssä Sunred Engineeringin SEAT Leónilla. Seuraavaksi kaudeksi hän siirtyi Campos Racingille ja sijoittui MM-sarjan 21:nneksi neljällä pisteellä. Kaudella 2014 Valente saavutti kolme kolmossijaa ja oli sarjan kahdestoista 85 pisteellä. Kaudella 2015 hän on saavuttanut yhden kakkos- ja kolmossijan.

Valente on 191 senttimetriä pitkä.

## Lähteet
MacGregor

**MacGregor**, **Macgregor** tai  **McGregor** tarkoittaa muun muassa seuraavia:

* MacGregor, kaupunki Yhdysvalloissa Iowan osavaltiossa
* MacGregor, Cargotecin brändi

## Sukunimi
* Bryan McGregor (s. 1984), kanadalais-brittiläinen jääkiekkoilija  
* Callum McGregor (s. 1993), skotlantilainen jalkapalloilija
* Conor  McGregor (s. 1988), irlantilainen vapaaottelija
* Douglas Macgregor (s. 1954), yhdysvaltalainen eversti, kirjailija ja kommentaattori
* Ewan McGregor (s. 1971), skotlantilainen näyttelijä 
* Gregor MacGregor (1786–1845), skotlantilainen sotilas ja seikkailija
* James Duncan McGregor (1860–1935) skotlantilainen sotilas ja seikkailija
* John McGregor (s. 1975), suomalainen laulaja-lauluntekijä
* Katherine MacGregor (1925–2018), yhdysvaltalainen näyttelijä
* Ken McGregor (1927–2009), australialainen tenniksenpelaaja
* Kinley MacGregor, oik. *Sherrilyn Kenyon* (s. 1965), yhdysvaltalainen kirjailija
* Maurice McGregor (1920–2025), eteläafrikkalais-kanadalainen kardiologi ja professori
* Richard Crittenden McGregor (1871–1936), yhdysvaltalainen lintutieteilijä
* Robert McGregor (s. 1944), brittiläinen kilpauimari
* Robert Roy MacGregor, *Rob Roy* (n. 1660-1734), skotlantilainen lainsuojaton
* William McGregor (1846–1911), brittiläinen jalkapallovaikuttaja.

## Kuvitteellinen hahmo
* Johnny McGregor kuvitteellinen anime- ja mangahahmo Beyblade-sarjassa
Viktor Ševtšenko

**Viktor Valentinovitš Ševtšenko** (, s. 8. syyskuuta 1991 Neuvostoliitto) on moldovalais-venäläinen jalkapalloilija. Hän on pelipaikaltaan puolustaja, joka on pelanut Suomessa kausina 2013-2018. Hänen nykyinen seuransa on Kosovon pääsarjan KF Ballkani. 

Ševtšenko aloitti uransa kotiseudullaan Transnistriassa kauden Tiraspolin ja kolme kautta Benderin joukkueissa, jotka pelasivat Moldovan pääsarjaa. Kaudella 2012 hän pelasi neljä ottelua Venäjällä FC Kolomnan joukkueessa, kunnes siirtyi Suomeen kaudeksi 2013 Kakkosessa pelanneen TP-47:n riveihin sen puolustuslinjaan. TP-47:ssä Ševtšenko pelasi kaikkiaan neljä kautta ja siirtyi syksyllä 2016 Ykkösessä pelanneen KPV:n puolustuslinjaan. KPV-kauden jälkeen hän siirtyi kaudeksi 2018 Veikkausliigaseura PS Kemin riveihin keväällä 2018. Ševtšenko pelasi ensimmäisen Veikkausliigaottelun 7. huhtikuuta 2018 SJK - PS Kemi-ottelussa Seinäjoella. Kaikkiaan hän pelasi kauden aikana 22 Veikkausliigaottelua. Keväällä 2019 hän siirtyi Kosovon pääsarjan KF Ballkaniin.

## Lähteet
Viidakkokirja (vuoden 2016 elokuva)

**Viidakkokirja** () on vuonna 2016 ensi-iltansa saanut Jon Favreaun ohjaama seikkailuelokuva. Se perustuu Rudyard Kiplingin samannimiseen lastenkirjaan ja Disneyn vuoden 1967 animaatioelokuvaan. Elokuva sai ensi-iltansa Suomessa 13. huhtikuuta 2016 ja Yhdysvalloissa 15. huhtikuuta 2016.

Elokuva oli sekä arvostelu- että lipputulomenestys tuottaen maailmanlaajuisesti yli 963 miljoonaa dollaria. Elokuva palkittiin parhaiden erikoistehosteiden Oscarilla vuoden 2017 gaalassa.

## Näyttelijät
### Näytellyt

### Ääniroolit

## Julkaisu
Elokuvan ensimmäinen traileri julkaistiin syyskuussa 2015.

## Vastaanotto
### Arvostelut
Elokuva on saanut postitiivisen vastaanoton kriitikoilta. Arvosteluja keräävän Rotten Tomatoes -sivuston mukaan 95 prosenttia kriitikoista on antanut elokuvalle myönteisen arvosanan keskiarvolla 7.7./10. Tulos perustuu 257 arvioon. Metacriticissä elokuvalla on 77 pistettä 100:sta.

## Lähteet

## Aiheesta muualla
*
Kalevi (täsmennyssivu)

**Kalevi** on suomalainen etunimi mutta myös sukunimi.

*Kalevi, etunimi
* *[[Kalevi (lehti)|Kalevi]]*, suomalainen miestenlehti

## Sukunimi
* Jorma Kalevi (oik. *Jorma Kalevi Nuppola*, 1946–2022), iskelmälaulaja
* Jaakko Eino Kalevi (oik. *Jaakko Eino Kalevi Savolainen*, s. 1984), säveltäjä ja muusikko.

## Katso myös
*Kalev
Idahon maatalous

**Idahon maatalous** on kyseisen Yhdysvaltojen osavaltion elinkeinorakenteessa toisella sijalla palveluiden jälkeen. Myös kaivannaisteollisuudella on suuri merkitys. Historiallisesti ja edelleenkin Idaho on Yhdysvaltojen maatalousvaltaisimpia osavaltioita. Sillä on jopa epävirallinen kutsumanimi "Potato State". 

Maatalouden sisällä karjataloustuotteiden merkitys on hieman suurempi kuin kasvintuotannon. Vuonna 2004 laskettiin, että sekä meijerituotteiden että nautakarjan osuus oli yli miljoona dollaria, tästä 31 prosenttiyksikköä kuului edelliselle, 24 prosenttia jälkimmäiselle. Sen jälkeen tärkeimmät tuotteet olivat peruna, vehnä, heinä ja sokerijuurikas. Osavaltion elintarviketeollisuudelle on hyötyä elinkeinorakenteesta. Perunantuottajana Idahon osavaltio on Yhdysvaltain merkittävin, ja se tuottaa 21 prosenttia koko liittovaltion perunoista. Idaho on ollut myös viinintuottaja jo 1870-luvulta lähtien.

## Lähteet

## Aiheesta muualla
Paasivirta

**Paasivirta** on muun muassa seuraavien suomalaisten henkilöiden sukunimi:

* Jaakko Paasivirta (1931–2011), orgaanisen kemian professori
* Juhani Paasivirta (1919–1993), historiantutkija ja professori
* Karl Viktor Paasivirta (ent. *Hellström*, 1854–1933), opettaja, maanviljelijä ja valtiopäivämies
* Lauri Alfred Paasivirta (1888–1969), Kahvi Oy:n toimitusjohtaja
* Niilo Paasivirta (s. 1968), internetpersoona
* Viljo Paasivirta (1873–1941), postiljooni, ammattiyhdistysjohtaja ja raittiusliikkeen vaikuttaja.
Arendt Grape

**Arendt Grape** (21. syyskuuta 1612 Lyypekki &ndash; 20. joulukuuta 1687 Ylitornio) oli alun perin saksalainen porvari, joka toimi Ruotsiin muutettuaan ensin kaivosyrittäjänä Pajalassa ja sitten tilanpitäjänä Ylitorniolla ja lapinvoutina Tornion ja Kemin lapinmaiden alueilla.

Grapen isä oli lyypekkiläinen oluenpanija Arendt Grape (vanhempi) ja puoliso vuodesta 1641 Clara Johanintytär, s. Västerås (1625–1692). Useat heidän lapsistaan ja näiden jälkeläisistä jäivät Peräpohjolaan, Grapen suku on vaikuttanut sekä Suomen että Ruotsin Lapissa. Grape muutti Ruotsiin 1629 ja alkoi yrittäjäksi Tukholmassa kymmenen vuotta myöhemmin. Kun Tornion Lapista löytyi rautamalmia eivätkä paikkakuntalaiset saaneet aikaan kannattavaa kaivosteollisuutta, vuorikollegio luovutti Grapelle 1646 oikeudet ruukkitoimintaan. Hän perusti Junosuvantoon masuunin 1647–1649 ja Köngäksen koskeen rautaruukin mutta joutui luovuttamaan 2/3 osuuden niistä hollantilaisille velkojille. Silti vasta hänen poikansa Abraham Grape luopui omistuksista kokonaan 1696. Grape osti tilan Ylitornion Nautapuodinsaaren Armassaaresta 1655 ja toimi lapinvoutina 1667–1682. Virkatehtävien ohella hän osallistui innokkaasti saamelaisten käännyttämiseen kristinuskoon Gabriel Tuderuksen kanssa. Grapen muistopaasi, joka on tehty Kiirunan malmista, paljastettiin Armassaressa 1987. Siinä on taiteilija, professori Ensio Seppäsen suunnittelema reliefi.

## Lähteet
Gianluigi Donnarumma

**Gianluigi Donnarumma** (s. 25. helmikuuta 1999 Castellammare di Stabia) on italialainen jalkapalloilija, joka on pelipaikaltaan maalivahti. Hän edustaa Englannin Valioliigassa pelaavaa Manchester Cityä. Hän on pelannut Italian jalkapallomaajoukkueessa vuodesta 2016 lähtien.

## Seurajoukkueura
Donnarumma on Milanin kasvatti. Hän debytoi seuran edustusjoukkueen paidassa lokakuussa 2015 Serie A:n ottelussa US Sassuoloa vastaan. Hän pelasi Milanissa kuuden kauden aikana 215 Serie A -ottelua, joista 75:ssä hän piti vastustajan maaleitta. Kaikkiaan hän päästi 227 maalia. Eurooppa-liigan 16 ottelussa hän pelasi kolme nollapeliä ja päästi 21 maalia.

Donnarumma siirtyi ilmaissiirrolla Ligue 1:n Paris Saint-Germainiin kesällä 2021. Hän allekirjoitti pariisilaisseuran kanssa viisivuotisen sopimuksen. Hän pelasi PSG:ssä kauden 2024–2025 loppuun mennessä 104 Ligue 1:n ottelua, joista 34:ssa hän jätti vastustajan maaleitta ja joissa hän päästi kaikkiaan 102 maalia. Mestarien liigan 40 ottelussa hän pelasi 11 nollapeliä ja päästi 45 maalia. Hän voitti Ranskan-mestaruuden vuosina 2022, 2023, 2024 ja 2025, Ranskan cupin vuosina 2024 ja 2025 sekä Mestarien liigan 2025. Hänet valittiin Mestarien liigan kauden joukkueeseen 2024–2025.

Donnarumma siirtyi Englannin Valioliigan Manchester Cityyn 30 miljoonan euron siirtosummalla syyskuussa 2025.

## Maajoukkueura
Donnarumma on pelannut Italian alle 15-, 16-, 17- ja 21-vuotiaiden maajoukkueissa yhteensä yli 20 ottelua. Hän pelasi alle 17-vuotiaiden EM-kilpailuissa 2015 Italian kaikki ottelut. Italian miesten maajoukkueessa hän pelasi ensimmäisen kerran vuonna 2016 ja on pelannut joukkueessa syyskuun 1. päivään 2025 mennessä 74 maaottelua. Kesän 2021 EM-kilpailuissa hän oli Italian ykkösmaalivahti ja voitti Euroopan-mestaruuden. Loppuottelu Englantia vastaan ratkesi rangaistuspotkukilpailussa, jossa Donnarumma torjui kaksi laukausta ja yksi englantilainen epäonnistui osuessaan tolppaan.  Donnarumma valittiin EM-turnauksen parhaaksi pelaajaksi. EM-kilpailuissa 2024 hän pelasi Italian kapteenina kaikki neljä ottelua.

## Yksityiselämä
Donnarumman veli Antonio Donnarumma on myös jalkapallomaalivahti ja kuului aiemmin Milanin miehistöön. Elokuusta 2024 lähtien hän on edustanut Serie A:ssa pelaavaa Torinoa.

## Lähteet

## Aiheesta muualla
Matti Paasonen

**Matti Kustaa Paasonen** (10. joulukuuta 1925 Mikkelin maalaiskunta – 7. huhtikuuta 2005 Helsinki) oli suomalainen farmakologi ja professori. Hän oli Helsingin yliopiston farmakologian professori vuodesta 1966 eläkkeelle jäämiseensä saakka (1991). Hänen tutkimusalaansa olivat hermoston sekä sydämen ja verisuoniston farmakologia. 

## Henkilöhistoria
Paasosen vanhemmat olivat maanviljelijä Kusti Paasonen ja Beata Tikkanen ja puoliso vuodesta 1960 Evá Lampen. Ylioppilaaksi Paasonen tuliTurun suomalaisesta yhteiskoulusta 1944. Paasonen valmistui lääketieteen lisensiaatiksi Turun yliopistosta 1951, lääketieteen ja kirurgian tohtoriksi hän väitteli Helsingin yliopistosta 1953. Hänen väitöskirjansa aihe oli antihistamiinien vaikutus koe-eläinten adrenaliinivasteisiin. Väitöskirjan jälkeen hän jatkoi useissa ulkomaisissa yliopistoissa (Edinburghin yliopisto 1954–55, Yalen yliopisto 1955–56, Harvardin yliopisto 1956–57 ja 1960–61, Hoffmann-La Rochen tutkimuskeskus, Basel 1959). 

Paasonen vaikutti merkittävästi alan tutkimusedellytysten kehittymiseen Suomessa ja edisti alan kansainvälistä yhteistyötä.  Hän oli aktiivisesti mukana perustettaessa Tampereen yliopiston lääketieteellistä tiedekuntaa. Hän toimitti Jouko Tuomiston kanssa farmakologian ja toksikologian oppikirjan 1978.

## Kunnianosoitukset
* Saksalaisen Leopoldina-akatemian jäsen, 1970
* Suomalaisen Tiedeakatemian jäsen, 1973
* Kuopion yliopiston kunniatohtori, 1991

## Julkaisuja
* M. K. Paasonen, *Effect of some antihistaminics on adrenaline responses in animal tests*, Duodecim, 1953. – (Annales medicinae experimentalis et biologiae Fenniae, ISSN 0066-2178; 31, 7). (väitöskirja) Tuomisto, Jouko. ; Paasonen, Matti K. ; Klinge, Erik,
* toim. J. Tuomisto, M. K. Paasonen ym., *Proceedings of the sixth International Congress of Pharmacology, Helsinki, Finland 1975*. 1–6, Receptors and cellular pharmacology, organised by the Finnish Pharmacological Society, 1975
* Jouko Tuomisto, Matti K. Paasonen: *Farmakologia*, Lääketieteen opiskelijoiden asuntola- ja tukisäätiö, 1978 , 5. p. Kandidaatikustannus 1996 

## Lähteet
Andrea Ballerin

**Andrea Ballerin** (s. 1. helmikuuta 1989) on italialainen alppihiihtäjä, joka edustaa G.S. Fiamme Oro Moenaa.

Ballerin kilpaili maailmancupissa ensimmäisen kerran Schladmingin pujottelussa tammikuussa 2011. Maailmancupin pisteille hän pääsi ensimmäisen kerran Garmisch-Partenkirchenin suurpujottelussa maaliskuussa 2015 oltuaan 21:s. Parhaimmillaan hän on sijoittunut 19:nneksi Söldenin suurpujottelussa lokakuussa 2015.

## Lähteet
Melkiittiläis-kreikkalaiskatolinen kirkko

**Melkiittiläis-kreikkalaiskatolinen kirkko** on bysanttilaista liturgiaa noudattava idän katolinen kirkko, joka on yhteydessä Rooman kanssa. Kirkkoon kuului vuonna 2010 noin 1,6 miljoonaa jäsentä ja sillä on 30 piispaa.

Kirkon hiippakunnat eli eparkiat:
* Kuwaitin patriarkaalinen eparkia
* Baalbekin arkkieparkia, Libanon
* Tripolin arkkieparkia, Libanon
* Damaskoksen patriarkaalinen arkkieparkia, Syyria
* Aleppon arkkieparkia, Syyria
* Bosran arkkieparkia, Syyria
* Homsin arkkieparkia, Syyria
* Latakian arkkieparkia, Syyria
* Newtonin eparkia, Yhdysvallat
* Argentiinan melkiittiläis-kreikkalaiskatolinen apostolinen eksarkaatti
* Venezuelan melkiittiläis-kreikkalaiskatolinen apostolinen eksarkaatti

## Lähteet

## Aiheesta muualla
Kari Vaalto

**Kari "Väikkä" Vaalto** (s. 24. joulukuuta 1956 Tornio)  on jalkapallovalmentaja ja entinen jalkapalloilija, joka on vaikuttanut pitkään Suomessa Kemi–Tornion alueella. Erityisesti hän on valmentanut pitkään Tornion Pallo-47:ää - sen ykkösjoukkuetta yhteensä 16 kauden ajan.

Vaallon jalkapalloura sijoittui 1970- ja 80-luvuille Kemi-Tornio-alueelle. Juniorivuosien seura Tornion Palloveikot vaihtui vuonna 1977 Tornion Pallo -47:ksi, jossa hän pelasi vuoteen 1983 ja sen jälkeen ToPV:n ja TP-47:n yhdistäessä torniolaisen jalkapallon Tornion Palloseurassa vuoteen 1986 asti. Sen jälkeen hän siirtyi kemiläiseen Visan Palloon kahdeksi kaudeksi.

Vaallon valmentajaura alkoi vuonna 1989 Tornion Tarmossa, mutta vaihtui kahden vuoden jälkeen TP-47:ksi, jota hän valmensi lähes yhtäjaksoisesti vuoteen 2009. Syksyllä 1998 alkoi Oleg Jeprintsevin ja Kari Vaallon pitkä ja menestyksekäs yhteinen jakso Tornion TP-47:n nostamisessa aina Veikkausliigaan. Valmentajakaksikko nosti TP-47:n Kolmosesta aina Veikkausliigaan kausiksi 2004 ja 2005. Veikkausliigasta putoamisen jälkeen TP-47:n menestys hiipui niin, että kaudella 2009 seurasi putoaminen Ykkösestä. Kauden 2009 huono alkukauden menestys johti valmentajakaksikon vapauttamiseen tehtävistään toukokuussa 2009. 

Kaudella 2012 Vaalto siirtyi Miika Juntusen vetämään Oulun Palloseuraan myynti- ja urheilutoimenjohtajaksi, mutta ura tässä tehtävässä jäi kauden mittaiseksi. Kaudeksi 2013 Vaalto palasi TP-47:n valmentajaksi. Hän valmensi TP-47:ää kevääseen 2014 saakka. 

## Lähteet
Shaun Torrente

**Shaun Torrente** (s. 13. elokuuta 1978 Homestead) on yhdysvaltalainen F1-veneilijä, joka kilpailee kaudella 2015 qatarilaisen Qatar Teamin veneellä.

## Ura
Torrente debytoi MM-sarjassa kaudella 2007 osallistuen vain yhteen kilpailuun. Kaudella 2011 hän oli sarjan kymmenes ja seuraavana vuonna yhdestoista, molemmilla kausilla parhaana sijanaan neljäs tila. Kaudella 2013 Torrente saavutti ensimmäisen voittonsa Qatarin kilpailusta ja oli sarjan toinen saavutettuaan neljä palkintosijaa. Kaudella 2014 Torrente sijoittui MM-sarjan kolmanneksi kerättyään yhden voiton ja kolme palkintosijaa.

## Lähteet
Christian Hirschbühl

**Christian Hirschbühl** (s. 19. huhtikuuta 1990) on itävaltalainen alppihiihtäjä, joka edustaa SV Riefensbergiä.

Hirschbühl kilpaili maailmancupissa ensimmäisen kerran Wengenin pujottelussa tammikuussa 2015. Maailmancupin pisteille hän pääsi ensimmäisen kerran Söldenin suurpujottelussa lokakuussa 2015 oltuaan 22:s. Kymmenen parhaan joukkoon hän sijoittui ensimmäisen kerran oltuaan seitsemäs Kitzbühelin pujottelussa tammikuussa 2016. Pujottelussa hän on parhaimmillaan sijoittunut neljänneksi Wengenin tammikuussa 2017. Hirschbûhl on voittanut Lech Zürsin paripujottelun 2021 marraskuussa.

Hirschbühl sijoittui Åren MM-kilpailuissa 2019 pujottelussa 11:nneksi.

## Lähteet
Anders Thalus Ericsson

**Anders Thalus Ericsson** (1801–1891) oli ruotsalainen konepiirtäjä ja ruukinpatruuna joka oli mukana käynnistämässä konepajateollisuutta Suomessa.

Ericssonin isä oli Eskilstunassa asunut tehtailija Anders Magnus Ericsson (1762–1829). Ericsson aloitti uransa konepiirtäjänä Samuel Owenin konepajassa Tukholmassa. Hän muutti toukokuussa 1836 Suomeen ja perusti yhdessä skotlantilaisen David Cowien ja Fiskarsin ruukin omistaneen John Jacob von Julinin kanssa höyrykoneita valmistaneen Suomen ensimmäisen konepajan *Fiskars Mekaniska Verkstadin* Fiskarsiin. Cowie ja Ericsson eivät kuitenkaan ajan mittaan olleet tyytyväisiä yhteistyöhön von Julinin kanssa ja niinpä he perustivat vuonna 1842 oman laivojen höyrykoneita ja höyrykattiloita valmistaneen konepajansa *Ericsson & Cowien* nimellä Turkuun. Molemmat siirtyivät kokonaan uuden yrityksen palvelukseen kun heidän sopimuskautensa von Julinin kanssa päättyi ja uusi konepaja pääsi aloittamaan toimintansa 1844.

Ericsson meni naimisiin Suomessa Tammisaaresta kotoisin olleen Emilia (Emma) Catharina Feilcken kanssa. Ericsson myi osuutensa Turun konepajasta vuonna 1857 John Jacob von Julinin veljelle Erik Julinille ja konepajan toiminta jatkui nimellä *Cowie & Co*. Ericssonistä tuli Teijon ruukin osaomistaja vuodesta 1863 alkaen. Liiketoimissaan menestynyt Ericsson palasi Ruotsiin 1871 ja asui vimeiset vuotensa Tukholmassa.

## Lähteet
Ayla Kell

**Ayla Marie Kell** (s. 7. lokakuuta 1990 Los Angeles, Kalifornia, Yhdysvallat) on yhdysvaltalainen televisionäyttelijä ja balettitanssija. Hän on näytellyt muun muassa televisioarjassa *[[Näytön paikka (televisiosarja)|Näytön paikka]]* (), jossa hän esittää yhtä päähahmoista. Kell on lisäksi esiintynyt sarjoissa kuten *[[Veljemme on nero]]*, *[[Weeds]]* ja **. 

Kell aloitti uransa tanssijana. Hän harrasti balettia lapsesta saakka ja esiintyi American Ballet Theatressa sekä Hollywoodin Kodak Theatressa. Kell esiintyi muun muassa  *[[Pähkinänsärkijä]]ssä* Gretan roolissa ja opiskeli losangelesilaisessa tanssiakatemiassa 15 vuoden ajan. Hän on näyttelemisen ja tanssin lisäksi esiintynyt Disneyn, Sonyn, Mattelin ja Pringlesin mainoksissa.

Kell seurustelee näyttelijä Sterling Knightin kanssa.

## Aiheesta muualla
*
Maanviljelyskoulu

**Maanviljelyskoulu** oli aiemmin Suomessa toiminut maatalousalan oppilaitos.

## Maanviljelyskoulu 1930-luvun Suomessa
Maanviljelyskoulun tarkoituksena oli antaa itsenäisiksi maanviljelijöiksi ja työnjohtajiksi aikoville henkilöille maataloudellista ammattiopetusta ja käytännöllistä harjaantumista maataloudessa. Maanviljelyskoulu voitiin sijoittaa vain valtion omistamalle tilalle.

Maanviljelyskoulu oli maataloushallituksen valvonnan alainen ja sen toimintaa valvoi paikallinen johtokunta, johon asianomainen maanviljelys- tai talousseura ja maataloushallitus valitsivat kumpikin yhden jäsenen ja yhden varajäsenen kolmeksi vuodeksi kerrallaan ja johon kolmantena jäsenenä kuului koulun johtaja.

### Opetus
Maanviljelyskoulun oppikausi kesti kaksi vuotta, ja se jakaantui harjoittelujaksoon sekä tietopuoliseen jaksoon harjoitteluineen.

#### Harjoittelujakso
Harjoittelujaksolla, joka kesti yhden vuoden, tuli oppilaiden suorittaa kaikkia tilalla esiintyviä töitä sekä saada tietopuolista alkeisopetusta kuutena talvikuukautena keskimäärin kaksi tuntia päivää kohti seuraavissa aineissa: 
:&ensp;äidinkieli ja kirjoitus, laskento, alkeispiirustus ja mittausoppi, 
:&ensp;luonnontieteiden alkeet ja terveysoppi sekä maataloudellisten ammattiaineiden perusteet. 
Tämän lisäksi oppilaille annettiin kesäkauden kuluessa sopivina aikoina ammattiopetusta selittelyjen muodossa tai retkeilyjen yhteydessä.

#### Tietopuolinen oppijakso
Tietopuolisella oppijaksolla annettiin opetusta seuraavissa aineissa:
:&ensp;maanviljelysoppi, maanviljelyksen talousoppi ja maatalouskirjanpito, 
:&ensp;kotieläinhoito-oppi, maitotalousoppi, metsäoppi, puutarhaoppi, rakennusoppi, 
:&ensp;yhteiskuntaoppi, kansantalous, maatalouspolitiikka, terveysoppi,
:&ensp;luonnontieteet, laskento ja mittausoppi sekä kenttämittaus ja vaakitus, 
:&ensp;piirustus ja äidinkieli. 
Opetukseen voitiin sisällyttää muitakin yleistä kansalaissivistystä kohottavia aineita.

### Pääsyvaatimukset
Päästäkseen oppilaaksi kouluun tuli hakijan olla 18 vuotta täyttänyt ja esittää seuraavat todistukset:
* todistus siitä, että hän on hyvämaineinen;
* todistus, ettei häntä vaivaa tarttuva tauti ja että hänellä muutenkin on hyvä terveys; 
* todistus siitä, että hän on suorittanut ylemmän kansakoulun oppikurssin
* holhoojan suostumus, jos hän on vajaavaltainen;
* todistus, että hän on vähintään yhden vuoden ajan ottanut osaa maataloustöihin.

Koulun tietopuoliselle jaksolle voitiin ottaa lisäoppilaaksi henkilöitä, jotka olivat suorittaneet vähintään yhden kesäkauden valvonnanalaisen harjoittelun sekä pääsytutkinnon niissä aineissa, joita harjoittelujaksolla oli luettu.

## Katso myös
* Maamiesopisto
* Maatalousoppilaitokset Suomessa

## Lähteet

### Lakiviitteet